Suchinthana/ta-wikipedia huggingface dataset:
வசி

வசி ஆஷிப் என்பவர் தென் இந்தியத் தமிழ் திரைப்பட நடிகர் ஆவார். இவருடைய இயற்பெயர் ஷேக் முகமது சொந்த ஊர் அறந்தாங்கி ஆகும். மேலும் இவர் தன் திரைப்பயணத்தை 2012 ஆம் ஆண்டு குறும்படங்களில் நடிக்க ஆரம்பித்தார். பின் சில துணை கதபாத்திரங்களிலும்  நடித்தார். பிறகு 2018 ம் வருடம்  இயக்குநர் ஏஆர் சூரியன்மற்றும் விஜய்ஆனந்த் இயக்கத்தில் தவம் என்ற படம் மூலம் தமிழ் சினிமாவிற்கு அறிமுகம் ஆனார் இதி்ல் சீமான், வசி, பூஜா, போஸ்வெங்கட் சந்தான பாரதி மற்று்ம் சிங்கம் புலி போன்ற முக்கிய நடிகர் நடிகைகள் இப்படத்தில் பணியாற்றி உள்ளனர் இப்படமானது 2019 ஆம் வருடம் நவம்பர் 8 ம் நாள் உலகமெங்கும் வெளியானது.

வாழ்க்கைக் குறிப்பு 
தன் பள்ளிக் கல்வியை அறந்தாங்கியில் உள்ள அரசு ஆண்கள் மேல்நிலைப்பள்ளியிலும் கல்லூரிப்படிப்பை  ராஜேந்திரபுரம் என்ற இடத்தில் நைனா முகமது  கல்லூரியில் முடித்தார்.

நடித்துள்ள படங்கள் 

தமிழ்த் திரைப்பட நடிகர்கள்
கௌசல் மாவட்டம்

கௌசால் மாவட்டம் (Khawzawl district) வடகிழக்கு இந்தியாவில் அமைந்த மிசோரம் மாநிலத்தின் 11 மாவட்டங்களில் ஒன்றாகும். சம்பாய் மாவட்டத்தின் சில பகுதிகளைக் கொண்டு இம்மாவட்டம் 3 சூன் 2019 அன்று புதிதாக நிறுவப்பட்டது..இதன் நிர்வாகத் தலைமையிட நகரம் கௌசால் ஆகும்.  இம்மாவட்டத்தின் கிழக்கில் மியான்மர் நாட்டின் எல்லை, வடக்கில் மணிப்பூர்  மாநிலத்தின் சுராசாந்துபூர் மாவட்டம் உள்ளது. இம்மாவட்டம் 7,372 குடும்பங்களும்,  36,381 மக்கள்தொகை]]யும் கொண்டது.

இம்மாவட்டம் 28 நகரங்களும், கிராமங்களும் கொண்டது..கௌசால் நகரத்தில் மட்டும்  3,000 குடும்பங்களும், 14,000 மக்களும் வாழ்கின்றனர்.. கௌசால் மாவட்டம்  7,372 குடும்பங்களும், 36,381 மக்கள்தொகையும் கொண்டது..

தட்ப வெப்பம்
குளிர்கால வெப்பம் 0 °C to 20 °C வரையிலும், கோடைக்கால வெப்பம் 15 °C and 30 °C இருக்கும் .

போக்குவரத்து
மிசோரம் மாநிலத் தலைநகரம் அய்சாலிருந்து 152 கிலோ மீட்டர் தொலைவில் கௌசால் நகரம் உள்ளது.

மேற்கோள்கள்

மிசோரம் மாவட்டங்கள்
அனத்தியால் மாவட்டம்

அனத்தியால் மாவட்டம் (Hnahthial district) வடகிழக்கு இந்தியாவில் அமைந்த மிசோரம் மாநிலத்தின் 11 மாவட்டங்களில் ஒன்றாகும். இம்மாவட்டம் 3 சூன் 2019 அன்று புதிதாக நிறுவப்பட்டது.. இதன் நிர்வாகத் தலைமையிட நகரம் அனத்தியால் ஆகும்.

மாவட்ட நிர்வாகம் 
இம்மாவட்டம் தெற்கு துய்பூய், வடக்கு லாங்லே மற்றும் கிழக்கு லாங்லே என மூன்று சட்டமன்றத் தொகுதிகளைக் கொண்டது. இம்மாவட்டத்தில் உள்ள 27 ஊர்கள் மற்றும் கிராமங்களில் 7187 குடும்பங்கள் உள்ளன. இம்மாவட்ட மக்கள்தொகை 28,468 ஆகவுள்ளது. அதில் ஆண்கள் 14,208 மற்றும் பெண்கள் 14,260 ஆகவுள்ளனர்..

புவியியல்
இம்மாவட்டத்தின் வடக்கு மற்றும் வடகிழக்கில் சேர்ச்சிப் மாவட்டம், கிழக்கில் மியான்மர் நாடு, தெற்கில் சாய்ஹா மாவட்டம், மேற்கிலும், வடமேற்கிலும் லுங்லேய் மாவட்டம் அமைந்துள்ளது.

மேற்கோள்கள்

மிசோரம் மாவட்டங்கள்
இலத்திகா

இலத்திகா (Lathika)  இவர் ஓர் இந்திய பின்னணிப் பாடகர் ஆவார். 1980களின் பிற்பகுதியிலிருந்து 1990களின் முற்பகுதி வரை மலையாளத் திரைப்படத் துறையில் இசை விளக்கப்படங்களில் குரல் கொடுத்துள்ளார். 300க்கும் மேற்பட்ட படங்களுக்கு முக்கியமாக மலையாளம் மற்றும் தமிழ்த் திரைப்பட பாடல்களுக்காக இவர் குரல் கொடுத்துள்ளார். அந்தக் காலத்தின் இவரது சில புகழ் பெற்ற பாடல்கள் 'கத்தோடு கதோரம்…' மற்றும் 'தேவதூதர் பாடி…' ( கத்தோடு கதோரம் 1985 படம் ), 'பூ வேனம் பூப்பாத வேனம்…' (ஒரு மின்னாமினுங்கின்டே நூருங்குவெட்டம் ), மற்றும் 'தரும் தலிரும்…' ( சிலம்பு ) ஆகியன.

தொழில் 
இலத்திகா தனது 16 வயதில் இயக்குநர் ஐ.வி.சசியின் 'அபிநந்தம்' (1976) என்ற படத்திற்காக கண்ணூர் ராஜன் இசையமைத்த 'புஷ்பதல்பதின் ..' என்ற படத்தில் அறிமுகமானார். பாடகர்  கே.ஜே.யேசுதாசுடன் இவர் இணைந்து பாடினார்.

தற்போதைய வாழ்க்கை 
தற்போது திருவனந்தபுரத்தில் உள்ள சுவாதி திருநாள் இசைக் கல்லூரியில் இசைத் துறையில் விரிவுரையாளராக பணியாற்றி வந்த இவர் தற்போது உதவி பேராசிரியராகப் பதவி உயர்வு பெற்று, அதே கல்லூரியில் பணிபுரிந்து வருகிறார்.

மேற்கோள்கள்

வெளி இணைப்புகள் 

Lathika at MSI

மலையாளத் திரைப்படப் பின்னணிப் பாடகர்கள்
தமிழ்த் திரைப்படப் பின்னணிப் பாடகர்கள்
வாழும் நபர்கள்
அலெக்சாந்தர் தோம்

அலெக்சாந்தர் சாந்தி தோம்  (Alexander Sandy Thom) (26 மார்ச்சு 1894 – 7 நவம்பர் 1985) ஒரு இசுகாட்டியப் பொறியாளரும் தொல்வானியலாளரும் ஆவார் இவரது பெருங்கற்கால முற்றம் எனும் கோட்பாடு மிகவும் பெயர்பெற்ற கற்காலம் சார்ந்த கோட்பாடாகும். இக்கோட்பாடு கல்வட்டங்களின் வகைமைகளையும்  கல்கட்டமைப்புகள் அமைந்த தொல்லியல் களங்களின் கோட்பாடுகளையும் விளக்குகிறது.

வெளியீடுகள் 
தொல்வானியல் வெளியீடுகள்.
 
 
 
 
 
 
 Thom, Alexander., Megalithic sites in Britain, Clarendon Press, Oxford, 1967 .
 
 Thom, Alexander., Megalithic Lunar Observatories, Clarendon Press, Oxford, 1970.
 
 
 
 
 
 
 
 
 
 
 
 
 
 
 
 
 Thom, Alexander., Megalithic remains in Britain and Brittany, Clarendon Press, Oxford, 1978.
 
 
 
 Thom, Alexander, Thom Archibald Stevenson, Burl, Aubrey., Megalithic rings: plans and data for 229 monuments in Britain,  British Archaeological Reports, 1980, 
 Thom, Alexander, Statistical and philosophical arguments for the astronomical significance of standing stones, in D.C. Heggie, Archaeoastronomy in the Old World, Cambridge University Press, 53–82, 1982.
 Thom, Alexander, Statistical and philosophical arguments for the astronomical significance of standing stones with a section on the solar calendar, in D.C. Heggie, Archaeoastronomy in the Old World, Cambridge University Press, 53–82, 1982.
 
 
 1990. Thom, Alexander and Burl, Aubrey Stone Rows and Standing Stones: Britain, Ireland and Brittany B.A.R. 1990,

மேற்கோள்கள்

வெளி இணைப்புகள் 
 Thom's publications at the Astrophysics Data System
 Biography
 "Astronomy before History", by Clive Ruggles and Michael Hoskins, a chapter from the Cambridge Concise History of Astronomy, Michael Hoskin ed., 1999
 Alexander Thom, obituary by D. C. Heggie, Quarterly Journal of the Royal Astronomical Society, Vol 28, No 2, p 178-182
 BBC Archive – Chronicle | Cracking the Stone Age Code
 Video footage of his home at Dunlop in Ayrshire

1894 பிறப்புகள்
1985 இறப்புகள்
இசுக்காட்லாந்துத் தொல்லியலாளர்கள்
இசுகாட்டியப் பொறியியலாளர்கள்
உருசெல் டேவிட் கிரே

உருசெல் டேவிட் கிரே (Russell David Gray) என்பவர் ஒரு பரிணாம உயிரியலாளர் மற்றும் உளவியலாளர் ஆவார். கலாச்சார பரிணாமம் மற்றும் மனித வரலாற்றுக்கு முந்தைய கால ஆய்வுக்கு அளவாய்வு முறைகளைப் பயன்படுத்துவது தொடர்பாக இவர் பணியாற்றி வருகிறார். நியூசிலாந்தில் அமைந்துள்ள ஆக்லாந்து பல்கலைக்கழகத்தில் டேவிட் கிரே பேராசிரியராக பணியாற்றினார்.  உயிரியல் மற்றும் உளவியலில் இவர் பயிற்சி பெற்றிருந்தாலும் கணக்கீட்டு மரபுவழிசார்  முறைகளைப் பயன்படுத்தி ஆத்திரனேசிய மொழிக்குடும்பத்தின் பரிணாம வளர்ச்சி குறித்த ஆய்வுகளுக்காக டேவிட் கிரே நன்கு அறியப்படுகிறார்.

விலங்குகளின் அறிவாற்றல் பற்றிய ஆராய்ச்சியையும் டேவிட் கிரே ஈடுபட்டார். நியூ கலிடோனிய காகங்கள் பயன்படுத்தும் கருவிகளின் பயன்பாட்டை ஆய்வு செய்வது இவரது முக்கியமான ஆராய்ச்சி-திட்டங்களில் ஒன்றாகும். 
ஜெர்மனியின் பல்கலைக்கழகமான யெனா நகரிலுள்ள  மேக்சு பிளாங்க் பொருளாதார நிறுவனம் ஒரு புதிய மற்றும் வித்தியாசமான ஆணையைப் பெறும் என்று 2014 ஆம் ஆண்டின் கோடையில் மேக்சு பிளாங்க் சங்கம் அறிவித்தது. இதைத் தொடர்ந்து யோகன்னசு கிராசுடன் சேர்ந்து டேவிட் கிரே 2014 ஆம் ஆண்டு பிப்ரவரி 1  முதல் மனித வரலாற்று அறிவியலுக்கான புதிய மேக்சு பிளாங்க் நிறுவனத்தின் இயக்குநராக நியமிக்கப்பட்டார்.

மேற்கோள்கள்

புற இணைப்புகள் 
Official faculty page
 Video on Russell Gray's research (Latest Thinking)

வாழும் நபர்கள்
நியூசிலாந்து உயிரியலாளர்கள்
அச்சம்மா மாத்தாய்

அச்சம்மா மத்தாய் (Achamma Mathai) ஒரு இந்திய சமூக சேவகர், பெண்கள் உரிமை ஆர்வலர்,  காலிகட் பல்கலைக்கழகத்தின் கீழ் தகவல் தொழில்நுட்பம், பொருளாதாரம், மேலாண்மை, நாடக கலை மற்றும் இசைத்துறைகளில் செயற்பட்ட டாக்டர் ஜான் மத்தாய் மையத்தின் இணை நிறுவனர். இந்தியாவின் முதல் ரயில்வே அமைச்சரும் முன்னாள் நிதியமைச்சருமான ஜான் மத்தாயின் மனைவியுமாவார். அவர் தில்லியில் தங்கியிருந்தபோது, அவரது கணவர் மத்திய அமைச்சகத்தில் பணியாற்றியபோது, அவர் குழந்தைகளின் கல்வி தொடர்பான நடவடிக்கைகளில் ஈடுபட்டார்.  இந்திய சுதந்திரத்தைத் தொடர்ந்து ஏற்பட்ட கலவரத்தின்போது, கலவரத்தால் பாதிக்கப்பட்டவர்களின் மறுவாழ்வுக்காக சுசேதா கிருபலானியுடன் இணைந்து பணியாற்றினார்.  அவர் 1955 இல் நூலகங்களுக்கான ஆலோசனைக் குழுவின் உறுப்பினராக பணியாற்றினார்  மற்றும் அறுபதுகளின் துவக்கத்தில் மத்திய சமூக நல வாரியத்தின் தலைவராக இருந்தார்.  1954 ஆம் ஆண்டில் இந்திய அரசு, சமுதாயத்திற்கு அவர் செய்த பங்களிப்புகளுக்காக நான்காவது மிக உயர்ந்த இந்திய சிவில் விருதான பத்மஸ்ரீ விருது வழங்கிச் சிறப்பித்தது.

குறிப்புகள் 

மலையாள நபர்கள்
பொது அலுவல்களுக்காகப் பத்மசிறீ விருதுபெற்றவர்கள்
இந்திய சமூகசேவகர்கள்
பூன் சங்-குவாங்

பூன் சங்-குவாங் (Poon Chung-kwong) 1991 ஆம் ஆண்டு முதல் 2008 ஆம் ஆண்டு வரை ஆங்காங் பல் தொழில் நுட்பப் பல்கலைக்கழகத்தின் தலைவராக இருந்தார். 1940 ஆம் ஆண்டு ஆங்காங்கில் குவாங் பிறந்தார். பேராசிரியரான இவருக்கு ஆங்காங்கில் வழங்கப்படும் உயரிய விருதான தங்க பௌனியா நட்சத்திர விருது, பிரித்தானிய பேரரசின் மிகச்சிறந்த அலுவலர் விருது, அமைதியின் நீதிமான் போன்ற விருதுகள் வழங்கப்பட்டன. 
புனித பால்சு கூட்டுக் கல்வியியல் கல்லூரியில் குவாங் இடைநிலைக் கல்வியைப் பெற்றார். வேதியியலாளராகப் பயிற்றுவிக்கப்பட்ட இவர், இலண்டன் பல்கலைக்கழகக் கல்லூரியில் அறிவியல் மற்றும் தத்துவத்தில் முனைவர் பட்டம் பெற்றார். தென் கலிபோர்னியா பல்கலைக்கழகம் மற்றும் கலிபோர்னியா தொழில்நுட்பக் கழகம்  ஆகியவற்றில் வருகை தரும் அறிஞராக இருந்து வருகிறார். ஆங்காங்கின் மிகப்பெரிய அறிவியல் / தொழில்நுட்ப பல்கலைக்கழகத்தின் தலைமை நிர்வாகியாக இருப்பதோடு மட்டுமல்லாமல், சீன மக்கள் அரசியல் ஆலோசனை மாநாட்டின் தேசிய குழுவின் உறுப்பினராகவும் உள்ளார்.

ஆங்காங்கின் பிரபல நடிகரும் பாடகருமான லெசுலி சியூங் இவருடைய உறவினர் ஆவார்.

மேற்கோள்கள்

புற இணைப்புகள் 
Hong Kong Polytechnic University

1940 பிறப்புகள்
வாழும் நபர்கள்
சீன வேதியியலாளர்கள்
புதுச்சேரி மாவட்டங்களின் பட்டியல்

இந்தியாவின், ஒன்றியப் பகுதியில், புதுச்சேரியும் ஒன்றாகும். இந்த ஒன்றியப் பகுதியில் நான்கு மாவட்டங்கள் உள்ளன; புதுச்சேரி மாவட்டம் மற்றும் காரைக்கால் மாவட்டம் (தமிழ்நாடு மாநிலத்தால் சூழப்பட்டுள்ளது), மாகே மாவட்டம் (கேரள மாநிலத்தால் சூழப்பட்டுள்ளது) மற்றும் ஏனாம் மாவட்டம் (ஆந்திர மாநிலத்தால் சூழப்பட்டுள்ளது), பாண்டிச்சேரி மாவட்டம் மிகப்பெரிய பரப்பளவையும், மக்கள்தொகையும் கொண்டது மற்றும் மாகே மாவட்டம் மிகச்சிறிய பகுதியும் மற்றும் மக்கள் தொகையும் கொண்டவை. நான்கு மாவட்டங்களும் பிரெஞ்சு இந்தியாவின் எல்லைகளைத் தக்க வைத்துக் கொண்டன, மேலும் 1954இல் பிரெஞ்சு இந்தியாவின் ஒன்றியப் பகுதிகளை நடைமுறைப்படுத்திய பின்னர், இந்திய குடியரசில் இணைக்கப்பட்டன.

மாவட்டங்கள்

மேலும் காண்க 
 புதுச்சேரி
 பிரெஞ்சு இந்தியா
 ஒன்றியப் பகுதி
 புதுச்சேரியின் கொம்யூன்களின் பட்டியல்

மேற்கோள்கள் 

 
புதுச்சேரி பட்டியல்கள்
78ஆவது அகாதமி விருதுகள்

78ஆவது அகாதமி விருதுகள் (78th Academy Awards) விழா அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் 2005 ஆம் ஆண்டு வெளிவந்த சிறந்த திரைப்படங்களை பாராட்டுவதற்கு மார்ச்சு 5, 2006 அன்று கோடாக் திரையரங்கத்தில் நடத்தப்பட்டது.

சிறந்த திரைப்படத்திற்கான அகாதமி விருதினையும் சேர்த்து கிராஷ் மூன்று விருதுகளை வென்றது. புரோக்பேக் மவுண்டன், கிங் காங் மற்றும் மெமாயிர்சு ஆஃப் எ கெயிஷா மூன்று விருதுகளை வென்றன.

தேர்வு மற்றும் பரிந்துரை
சனவரி 31, 2006 அன்று பரிந்துரைகள் அறிவிக்கப்பட்டன. புரோக்பேக் மவுண்டன் அதிகபட்சமாக எட்டு விருதுகளுக்கு பரிந்துரைக்கப்பட்டது.

வெற்றியாளர்கள் மார்ச்சு 5, 2006 அன்று நிகழ்ந்த விழாவில் அறிவிக்கப்பட்டனர்.

விருதுகள்

வெற்றியாளர்கள் தடித்த எழுத்துக்களில் பட்டியலின் முதலில் இடப்படுள்ளனர். மேலும் () என்று குறியிடப்படுள்ளது

சிறப்பு அகாதமி விருது
ராபர்ட் ஆல்ட்மன்

பல்வேறு பரிந்துரைகள் மற்றும் வெற்றிகள்

குறிப்புகள் 
a: வால்ட் டிஸ்னி மட்டுமே ஆசுக்கர் வரலாற்றில் மொத்தமாக 64 பரிந்துரைகளைப் பெற்றுள்ளார்.
b: Best Foreign Language Film nominee Paradise Now was initially nominated as a submission from Palestine. However, following protests from pro-Israeli groups in the United States, the Academy decided to designate it as a submission from the பலத்தீன தேசிய ஆணையம், a move that was decried by the film's director Hany Abu-Assad. During the awards ceremony, the film was eventually announced by presenter வில் சிமித் as a submission from the Palestinian territories.

மேற்கோள்கள்

வெளியிணைப்புகள்

 Academy Awards Official website
 The Academy of Motion Picture Arts and Sciences Official website
 Oscar's Channel at யூடியூப் (run by the அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ்)

செய்திகள்
 Oscars 2006 BBC News
 Academy Awards coverage CNN
 Oscars 2006 - The Academy Awards த நியூயார்க் டைம்ஸ்

ஆராய்ச்சி
 2005 Academy Awards Winners and History Filmsite
 Academy Awards, USA: 2006 Internet Movie Database

பிற
 

அகாதமி விருதுகள்
மியூனிக் (திரைப்படம்)

மியூனிக் (Munich) 2005 ஆம் ஆண்டு வெளிவந்த வரலாற்று அதிரடித் திரில்லர் திரைப்படமாகும். ஸ்டீவன் ஸ்பில்பேர்க் aஆல் தயாரித்து இயக்கப்பட்டது. பலத்தீன விடுதலை இயக்கத்தின் 1972 கோடைக்கால ஒலிம்பிக் விளையாட்டுப் போட்டிகள் மியூனிக் படுகொலைத் தாக்குதலுக்கு இசுரேல் அரசு மேஎற்கொள்ளும் பதிலடியை இத்திரைப்படம் காட்டுகின்றது.

ஐந்து ஆசுக்கர் பரிந்துரைகளைப் பெற்றது: சிறந்த திரைப்படம், சிறந்த இயக்குநர், சிறந்த தழுவிய திரைக்கதை, சிறந்த திரை இயக்கம் மற்றும் சிறந்த இசை. 2017 இல் த நியூயார்க் டைம்ஸ் ஆல் 21 ஆம் நூற்றாண்டின் சிறந்த திரைப்படங்களில் ஒன்றாக அறிவிக்கப்பட்டது.

விருதுகள்

மேலும் பார்க்க
 சட்டத்துக்குப் புறம்பான கொலைகள்

மேற்கோள்கள்

மேலும் படிக்க

வெளியிணைப்புகள்

 
 
 
 
 

2005 திரைப்படங்கள்
அமெரிக்கத் திரைப்படங்கள்
ஆங்கிலத் திரைப்படங்கள்
யுனிவர்சல் பிக்சர்ஸ் திரைப்படங்கள்
சந்திரமதி முதலியார்

மன்னர் சந்திரமதி முதலியார்(Chandramathi Mudaliar) என்பவர் 17 ஆம் நூற்றாண்டில் தென் கொங்குநாட்டின் (தற்போதைய ஈரோடு பகுதி) சிற்றரசர் ஆவார். தெலுங்கு மன்னர் திருமலை நாயக்கருக்கு கப்பம் கட்ட மறுத்து அவரை எதிர்த்து போரிட்ட முதல் தமிழ் மன்னர் கொங்கு நாட்டின் வேந்தர் ஈரோடு மன்னர் சந்திரமதி செங்குந்த முதலியார் ஆவார்.

இவர் தமிழ் மக்களைக் காப்பாற்றுவதற்காக தெலுங்கு மதுரை நாயக்கர் அரசுக்கு எதிராக பல போர்களை நடத்தியவர். ஈரோடு கோட்டையை மன்னர் சந்திரமதி முதலியார் மற்றும் அவரது குடும்பத்தினரால் கட்டப்பட்டது.  பின்னர் ஈரோடு கோட்டை ஆங்கிலேயர்களால் அழிக்கப்பட்டது.  சந்திரமதி முதலியார் செங்குந்தர் தெரிந்த கைக்கோளர் படையின் வம்சாவளில் வந்தவர் என அறியப்படுகிறது.

சந்திரமதி முதலியார் மடம் 

இவரது பெயரில் சந்திரமதி முதலியார் சரித்திரம் என்பது 1628 இல் ஈரோட்டில் அமைக்கப்பட்டது. அக்காலத்தில் இந்த மடம் சமயப்பணிகளை செய்துள்ளது.

ஆதாரங்கள் 

மதுரை நாயக்கர்கள்
ஈரோடு மாவட்ட நபர்கள்
தமிழ்நாட்டினர்
கஞ்சனூர்

கஞ்சனூர் (Kanjanur) இந்தியாவின் தமிழ்நாடு, தஞ்சாவூர் மாவட்டத்தின் திருவிடைமருதூர் வட்டத்தில் உள்ள கிராமமாகும். இது கும்பகோணத்தின் வடகிழக்கில் சுமார்  தொலைவில் காவேரி ஆற்றின் வடகரையில் அமைந்துள்ளது. காவிரி படுகை பகுதியில் அமைந்துள்ள  நவகிரக தலங்களில் இதுவும் ஒன்றாகும். இது சுக்கிரனுக்கு (வீனஸ்) அர்ப்பணிக்கப்பட்ட தலமாகும். இங்குள்ளஅக்னீஸ்வரர் கோயில் பிரபலமானது. காவிரி படுகையின் "நவகிரக கோயில்களில்" இந்த கோயிலும் ஒன்றாகும். கஞ்சனூரின் வடக்கே,  உயரமுள்ள குறைந்த மலைப்பாங்கான தொடர்கள் உள்ளன. இந்த மலைகளில் மேக்னசைட் வைப்புக்கள் கண்டுபிடிக்கப்பட்டுள்ளன.

மேற்கோள்கள் 
 
தஞ்சாவூர் மாவட்டத்திலுள்ள கிராமங்கள்
காரையூர் ஊராட்சி (புதுக்கோட்டை)

காரையூர் ஊராட்சி (Karaiyur Gram Panchayat), தமிழ்நாட்டின் புதுக்கோட்டை மாவட்டத்தில் உள்ள பொன்னமராவதி வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3,700 ஆகும். இவர்களில் பெண்கள் 1,867 பேரும், ஆண்கள் 1,833  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# மரவற்குடியிருப்பு
 சங்கரம்பட்டி
 மாங்காளிப்பட்டி
 மருதம்பட்டி
 காரையூர்

வரைபடம்

சான்றுகள் 

புதுக்கோட்டை மாவட்ட ஊராட்சிகள்
கூடலூர் ஊராட்சி (புதுக்கோட்டை)

கூடலூர் ஊராட்சி (Gudalur Gram Panchayat), தமிழ்நாட்டின் புதுக்கோட்டை மாவட்டத்தில் உள்ள பொன்னமராவதி வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1357 ஆகும். இவர்களில் பெண்கள் 674 பேரும், ஆண்கள் 683  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# சித்தூர்
 கூடலூர்
 சித்தூர் ஆதி காலனி

வரைபடம்

சான்றுகள் 

புதுக்கோட்டை மாவட்ட ஊராட்சிகள்
நோவா பவும்பேக்

நோவா பவும்பேக் (Noah Baumbach) () (பிறப்பு செப்டம்பர் 3, 1969) ஐக்கிய அமெரிக்க திரைப்பட தயாரிப்பாளர் மற்றும் இயக்குநர் ஆவார். இருமுறை சிறந்த அசல் திரைக்கதையிற்கான அகாதமி விருதிற்காக பரிந்துரைக்கப்பட்டார் - இவர் எழுதி இயக்கிய த சுகுவிட் அண்ட் த வேல் (2005) மற்றும் மேரேஜ் ஸ்டோரி (2019) திரைப்படங்களுக்காக.

விருதுகள்

மேற்கோள்கள்

வெளியிணைப்புகள் 

 

1969 பிறப்புகள்
வாழும் நபர்கள்
அ. குழந்தைவேல் முதலியார்

அ. குழந்தைவேல் முதலியார் (A. Kulandaivel  Mudaliar 22 மே, 1926 – 23 ஆகத்து, 2007) என்பவர் இந்திய தொழிலதிபரும்,  இந்திய விடுதலைப் போராட்ட வீரரும் ஆவார். இவரே சென்னை சில்க்ஸ், குமரன் தங்கமாளிகை, எஸ். சி. எம் குழுமத்தின் நிறுவனர் ஆவர்.

பிறப்பு 
இவர் 1926-ஆம் ஆண்டில் சென்னை மாகாணத்தின் அப்போதைய கோயமுத்தூர் மாவட்டதில்  (தற்போதய திருப்பூர் மாவட்டம்) நெசவாளர் குடும்பத்தில்  செங்குந்தர்கைக்கோள முதலியார்(பட்டாளியர் கோத்திரம்) குடும்பத்தில் பிறந்தார். இவரது பெற்றோரின் அமாவாசை முதலியார் - மயங்கம்மாள் ஆவர். இவர் தன் துவக்கக் கல்வியை ஒரு திண்ணைப் பள்ளியில் பயின்றார். மேற்கொண்டு படிக்க குடும்பச் சூழல் இடந்தராததால், தந்தையோடுச் சேர்ந்து, நெசவு தொழிலில் ஈடுபட்டார்.

வாழ்க்கை
இவர் தன் 14வது வயதில் சுதந்திர உணர்வு கொண்டவராக ஆனார். நம் நாட்டில் தயாராகும் கதர் துணிகளையே அனைவரும் அணிய வேண்டும் என மகாத்மா காந்தியின் அறைகூவல் நெசவாளியான குழந்தைவேலைக் கவர்ந்தது. இவர் 1952ஆம் ஆண்டில் நாச்சம்மாள் என்பவரை திருமணம் செய்துக்கொண்டார்.

முதன்முதலில் மதுரையில் துணிக்கடைத் துவக்கினார். தரமான துணி, நியாயமான விலை என ஆரம்பித்த அந்த கடை மதுரை மக்களிடம் நல்ல ஆதரவை பெற்றது. இந்த வெற்றியைத் தொடர்ந்து 1964-ல் இரண்டாவது கடையையும், 1973-ல் மூன்றாவது கடையையும் மதுரையிலேயே திறந்தார். அந்த கடைகளும் நல்ல வளர்ச்சி தரவே, 1976-ல் சேலத்திலும், 1979-ல் ஈரோட்டிலும் கதர் கடையைத் தொடங்கி முழுநேர தொழிலதிபராக மாறினார் குழந்தைவேல் முதலியார்.

1991-ல் திருப்பூரில் ஸ்ரீ குமரன் சில்க்ஸ் என்கிற பெயரில் ஒரு பெரிய பேரங்காடி ஒன்றைத் தொடங்கினார். 
பிறகு 2001 இல் சென்னை சில்க்ஸ் என்று பெயர் மாற்றம் செய்தார்.

குறிப்புகள்

இந்தியத் தொழிலதிபர்கள்
1926 பிறப்புகள்
2007 இறப்புகள்
தமிழ்நாட்டில் நெசவுத் தொழில்
திருப்பூர் மாவட்ட நபர்கள்
108 சிவன் கோயில்கள்

இது சிவ தோத்திரத்தில் குறிப்பிடப்பட்டுள்ள 108 சிவன் கோயில்களின் பட்டியல்.

பின்னணி 
இந்து மதப் புராணங்களின் படி, பகவான் பரசுராமர், கோகர்ணா மற்றும் கன்னியாகுமரி இடையே நிலத்தை உருவாக்கினார். கர்த்தாவிரியா அர்ஜுனன் மற்றும் பிற க்ஷத்திரியர்களைக் கொன்ற பின்னர் பிராமணர்களுக்கு நன்கொடை வழங்குவதற்காக தனது கோடரியைப் பயன்படுத்தி கேரளாவை கடலில் இருந்து மீட்டதாகக் கூறப்படுகிறது. அவர் இந்த நிலத்தை 64 கிராமங்களாகப் பிரித்தார். இந்த 64 கிராமங்களில் 32 கிராமங்கள் பெரும்புழா மற்றும் கோகர்ணாஇடையே உள்ளன. இங்கு பேச்சு வடிவ மொழியாக இருந்தது துளு. மீதமுள்ள 32 கிராமங்கள் பெரும்புழா மற்றும் கன்னியாகுமரி இடையே மலையாள மொழி பேசும் பகுதியில் இருந்தன.

மகா விஷ்ணுவின் ஆறாவது அவதாரமான பரசுராமர், ஜமதக்னி மற்றும் ரேணுகாவின் இளைய மகன் ஆவார். புராணங்களின் படி, இந்த நிலத்தைப் பிராமணர்களுக்கு நன்கொடையாக அளித்த பின்னர், இந்த 64 கிராமங்களில் நூற்று எட்டு மகா சிவலிங்கம் மற்றும் துர்கா சிலைகள் நிறுவப்பட்டன. இந்த நூற்று எட்டு சிவன் கோயில்கள் சிவாலய தோத்திரத்தில் குறிப்பிடப்பட்டுள்ளன. இந்தப் பாடல் மலையாள மொழியில் எழுதப்பட்டுள்ளது. 108 சிவா கோயில்களில் 105 கோயில்கள் கேரள மாநிலத்திலும், கர்நாடகாவில் 2 கோயில்களும், 1 கோயில் தமிழ்நாட்டின் கன்னியாகுமரி மாவட்டத்திலும் உள்ளன.

குறிப்புகள்
எஸ். டி. கே. ஜக்கையன்

சா. தி. கு. ஜக்கையன் (S. T. K. Jakkayian) என்பவர் இந்திய அரசியல்வாதி மற்றும் தமிழக சட்டமன்ற மேனாள் உறுப்பினர் ஆவார். இவர் திருச்சிராப்பள்ளியில் உள்ள புனித சூசையப்பர் கல்லூரியில் இளங்கலை பட்டமும் மதுரை சட்டக்கல்லூரியில் சட்டப் படிப்பும் படித்துள்ளார். இவர் தமிழக அரசின் டெல்லி சிறப்பு பிரதியாக பணியாற்றி உள்ளார். முன்னாள் நாடாளுமன்ற உறுப்பினரான இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் 2016ஆம் ஆண்டு தமிழ்நாடு சட்டமன்றத்தேர்தலில் கம்பம் தொகுதியில் போட்டியிட்டு வெற்றி பெற்றுள்ளார்.

மேற்கோள்கள் 

தேனி அரசியல்வாதிகள்
தேனி மாவட்ட நபர்கள்
15 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
கிழக்கு மாகாண பாடசாலைகளின் பட்டியல், இலங்கை



அம்பாறை

தேசிய பாடசாலைகள்
அட்டாளைச்சேனை மத்திய கல்லூரி
அக்கரைப்பற்று முஸ்லிம் மத்திய கல்லூரி
அல் அர்ஷத் முஸ்லிம் பாடசாலை, சம்மாந்துறை
அல் அஷ்ரக் தேசிய பாடசாலை, நிந்தவூர்
அல் பாத்திமாயி வித்தியாலயம், அக்கரைப்பற்று
அல் இஸ்ராக் வித்தியாலயம், பசரிச்சேனை
அல் மர்ஜன் முஸ்லிம் பெண்கள் கல்லூரி, சம்மாந்துறை
அல் சிராஜ் மகா வித்தியாலயம், அக்கரைப்பற்று
பண்டாரநாயக்க பாலிகா வித்தியாலயம், அம்பாறை
கல்முனை கார்மேல் பற்றிமாக் கல்லூரி
தெஹிதகண்டி மத்திய கல்லூரி
தாருஸலாம் மகா வித்தியாலயம், சம்மாந்துறை
டி.எஸ். சேனநாயக்கா தேசிய கல்லூரி
கஸ்ஸலி முஸ்லீம் வித்தியாலயம், சம்மாந்துறை
அல் அஷ்ரப் மத்திய கல்லூரி, இறக்காமம் அம்பாறை.
அல் அமீன் மத்திய கல்லூரி, வரிபதன் சென்னை இறக்கம் அம்பாறை.
மேதகம நவோதயா பாடசாலை, நாவா மேதகம
முஸ்லிம் மத்திய கல்லூரி, அக்கரைப்பற்று
முஸ்லீம் மத்திய மகா வித்தியாலயம் - சம்மாந்துறை
முஸ்லீம் பெண்கள் கல்லூரி, சம்மாந்துறை
பதியந்தலாவா தேசிய பாடசாலை
ரமீன் பொதியன் கல்லூரி
ஸ்ரீ ராமகிருஷ்ணா கல்லூரி, அக்கரைப்பற்று
தம்பிலுவில் மத்திய கல்லூரி
சாஹிரா கல்லூரி, கல்முனை
கல்முனை உவெஸ்லி உயர்தரப் பாடசாலை
இறாணமடு இந்துக் கல்லூரி, மத்திய முகாம்

மாகாண பாடசாலைகள்
விநாயகபுரம் மகா வித்தியாலயம், திருக்கோவில்
கோரைக்களப்பு சக்தி வித்தியாலயம், திருக்கோவில்
மெதடிஸ்தமிசன் தமிழ் மகா வித்தியாலயம், திருக்கோவில்
கஞ்சிகுடிச்சாறு கணேசா வித்தியாலயம், திருக்கோவில்
விபுலானந்தா மத்திய கல்லூரி, காரைதீவு

மட்டக்களப்பு

திருகோணமலை

மேற்கோள்கள்
கல்லம்பட்டி ஊராட்சி (புதுக்கோட்டை)

கல்லம்பட்டி ஊராட்சி (Kallampatti Gram Panchayat), தமிழ்நாட்டின் புதுக்கோட்டை மாவட்டத்தில் உள்ள பொன்னமராவதி வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1793 ஆகும். இவர்களில் பெண்கள் 896 பேரும், ஆண்கள் 897  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# கல்லம்பட்டி
 மேட்டாம்பட்டி
 மூக்களகம்பட்டி
 பணயமங்களபட்டி
 செக்லாபட்டி 
 மேலகல்லம்பட்டி

சான்றுகள் 

புதுக்கோட்டை மாவட்ட ஊராட்சிகள்
ஏனாதி ஊராட்சி (புதுக்கோட்டை)

ஏனாதி ஊராட்சி (Enathi Gram Panchayat), தமிழ்நாட்டின் புதுக்கோட்டை மாவட்டத்தில் உள்ள பொன்னமராவதி வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1,326 ஆகும். இவர்களில் பெண்கள் 658 பேரும், ஆண்கள் 668  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# ஜீவா நகர்
 பிடாரம்பட்டி
 ஏனாதி

சான்றுகள் 

புதுக்கோட்டை மாவட்ட ஊராட்சிகள்
ஜெசி ஐசன்பெர்க்

ஜெசி ஆடம் ஐசன்பெர்க் () (பிறப்பு: அக்டோபர் 5, 1983) என்பவர் அமெரிக்க நாட்டு நடிகர், எழுத்தாளர், திரைப்பட இயக்குநர் மற்றும் தயாரிப்பாளர் ஆவார். இவர் சிறந்த நடிகருக்கான பாப்தா, கோல்டன் குளோப் விருதுகள், மற்றும் அகாதமி விருதுகளுக்கு பரிந்துரை செய்யப்பட்டார். அத்துடன் 2010 ஆம் ஆண்டில் த சோசியல் நெட்வொர்க் என்ற திரைப்படத்தில் முகநூல் நிறுவனர் மார்க் சக்கர்பெர்க் ஆக நடித்ததற்கு புகழ் பெற்றார்.

இவர் அசைவூட்டத் திரைப்படங்களான ரியோ (2011) மற்றும் ரியோ 2 (2014) ஆகியவற்றில் குரல் கொடுத்து நடித்துள்ளார். அதை தொடர்ந்து நௌ யூ ஸீ மீ (2013), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016) மற்றும் ஜஸ்டிஸ் லீக் (2017) மற்றும் சாக் சினைடரின் ஜஸ்டிஸ் லீக் (2021) போன்ற பல திரைப்படங்களில் நடித்துள்ளார்.

மேற்கோள்கள்

வெளிப்புற இணைப்புகள் 
 

1983 பிறப்புகள்
வாழும் நபர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
அமெரிக்க ஆண் திரைப்பட நடிகர்கள்
அமெரிக்க ஆண் தொலைக்காட்சி நடிகர்கள்
அமெரிக்க நாடக நடிகர்கள்
மீநாயகன் திரைப்பட நடிகர்கள்
அமெரிக்கத் திரைப்பட இயக்குநர்கள்
அமெரிக்க ஆண் எழுத்தாளர்கள்
அமெரிக்க குழந்தை நட்சத்திரங்கள்
அமெரிக்கக் குரல் நடிகர்கள்
கொண்டாம்பட்டி, ஊத்தங்கரை வட்டம்

கொண்டாம்பட்டி (KONDAMPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

மக்கள்வகைப்பாடு 
இந்த ஊரானது ஊத்தங்கரையில் இருந்து 3 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து கிழக்கே 50 கிலோமீட்டர் தொலைவிலும், கொண்டம்பட்டி புதூரில் இருந்து 1 கிலோமீட்டர் தொலைவிலும், மாநிலத் தலைநகரான சென்னையில் இருந்து 239 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 349  வீடுகள் உள்ளன. கிராமத்தின் மொத்த மக்கள் தொகையானது 1270 ஆகும். இதில் ஆண்கள் எண்ணிக்கை  639, பெண்களின் எண்ணிக்கை 631 என உள்ளது. மக்களின் கல்வியறிவு விகிதமானது  56.7% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

மேற்கோள்

கிருஷ்ணகிரி மாவட்டத்திலுள்ள கிராமங்கள்
வாசோனைட்டு

வாசோனைட்டு (Wassonite) என்பது TiS  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம்.  தைட்டானியம் சல்பைடு கனிமமான இது மிகவும் அரிய வகை கனிமம் ஆகும். இக்கனிமத்தின் கண்டுபிடிப்பு "யமடோ 691" என்று அழைக்கப்படும் மெக்னீசியம் சிலிக்கேட்டு  எரிகல்லாலான ஒரு விண்வீழ்கல்லுக்குள்  சிறிய மணிகளாக இருந்ததாக 2011ஆம் ஆண்டு நாசா செய்திக்குறிப்பில் அறிவிக்கப்பட்டது. 1969 ஆம் ஆண்டு சப்பானியரின் அண்டார்டிகா பயணத்தின் போது இது கண்டுபிடிக்கப்பட்டது.  தைட்டானியம்(II) சல்பைடு என்ற செயற்கைத் தயாரிப்பு வேதிச் சேர்மம் முதன் முதலாக இயற்கையில் காணப்பட்டதாக இக்கண்டுபிடிப்பால் உணரப்பட்டது.  

அமெரிக்காவின் கலிபோர்னியா பல்கலைக்கழகத்தில் பேராசிரியராகப் பணிபுரிந்த யான் டி வாசன் நினைவாக கனிமத்திற்கு வாசோனைட்டு எனப் பெயரிடப்பட்டது. பன்னாட்டு கனிமவியல் கழகமும் இப்பெயரை அங்கீகரித்தது.

பன்னாட்டு கனிமவியல் சங்கம் வாசோனைட்டு கனிமத்தை Was என்ற குறியீட்டால் அடையாளப்படுத்துகிறது.

மேற்கோள்கள் 

சல்பைடு கனிமங்கள்
தைட்டானியம் கனிமங்கள்
முக்கோணவமைப்புக் கனிமங்கள்
உயுகிகோ கோகா

உயுகிகோ கோகா (Yukiko Koga) நியூயார்க் நகர பல்கலைக்கழகத்துடன் இணைக்கப்பட்ட அண்ட்டர் கல்லூரியில் கற்பித்துக் கொண்டிருந்த ஒரு மானுடவியலாளர் ஆவார். சட்டப்பூர்வ மானுடவியல், நகர்ப்புற இடம், காலனித்துவத்திற்கு பிந்தைய மற்றும் ஏகாதிபத்தியத்திற்கு பிந்தைய உறவுகள், வரலாறு மற்றும் நினைவகம், நாடுகடந்த கிழக்கு ஆசியா (சீனா மற்றும் சப்பான்) ஆகிய பிரிவுகளில் நிபுணத்துவம் பெற்றவராக உயுகிகோ கோகா இருந்தார்.

கல்வி 
பிரவுன் பல்கலைக்கழகத்தில் கிழக்கு ஆசிய ஆய்வுகளில் ஒரு முதுகலை அறிஞராக கோகா இருந்தார். இரண்டாம் உலகப் போருக்குப் பிறகு நேரடியாக மஞ்சூரியா மற்றும் சீன முதன்மை நிலப் பகுதிகள் போன்ற ஆக்கிரமிக்கப்பட்ட பகுதிகளின் காலனித்துவ மற்றும் காலனித்துவ கலாச்சாரத்தில் இவர் நிபுணத்துவம் பெற்றவராக இருந்தார். இந்த பணியை முடிக்க மனிதநேய மானியத்திற்கான தேசிய உதவித்தொகையை கோகா பெற்றார். 
மரபுவழி இழப்பு: சீனா, ஜப்பான் மற்றும் பேரரசுக்கு பின்னர் மீட்கப்பட்ட அரசியல் பொருளாதாரம் (சிகாகோ பல்கலைக்கழக பதிப்பகம், 2016) என்ற புத்தகத்தை கோகா எழுதினார். 2017 ஆம் ஆண்டு அமெரிக்க மானுடவியல் கழகத்தின் பிரான்சிசு எல். கே. அசு மற்றும் அந்தோனி லீட்சு புத்தக பரிசுகளை உயுகிகோ கோகா வென்றார். 
தற்போது இவர் ரைசு பல்கலைக்கழக பத்திரிகையில் ஆசிய விமர்சனம் என்ற தலையங்கப் பகுதியில் பணியாற்றுகிறார்.

விருதுகள் 
 2018-2019 – பிரின்சுடன் பல்கலைக்கழகச் சட்டம் மற்றும் பொதுவிவகார அறிஞர் விருது
 2018 – அண்ட்டர் கல்லூரியின் சிறந்த ஆளுமை என்ற தலைமை விருது 
 2017 – பிரான்சிசு எல் அசு புத்தகப் பரிசு

மேற்கோள்கள் 

வாழும் நபர்கள்
மானிடவியலாளர்கள்
காமினி நிர்மலா மெண்டிசு

காமினி நிர்மலா மெண்டிசு (Kamini Nirmala Mendis) என்பவர் கொழும்பு பல்கலைக்கழகத்திலிருந்து ஓய்வு பெற்ற இலங்கையைச் சேர்ந்த பேராசிரியர் மற்றும் உலக சுகாதார அமைப்பின் முன்னாள் மலேரியா நிபுணர் ஆவார்.

கல்வி 
கொழும்பிலுள்ள விசாக்கா வித்யாலயா பள்ளியில் மெண்டிசு கல்வி பயின்றார். 1972 ஆம் ஆண்டு மருத்துவம் படிப்பதற்காக இவர் இலங்கைப் பல்கலைக்கழகத்திற்குச் சென்றார்.  பின்னர் 1980 ஆம் ஆண்டு முனைவர் பட்டத்திற்காக இங்கிலாந்திலுள்ள இலண்டன் பல்கலைக்கழகத்திற்குச் சென்றார். நுண்ணுயிரியியலில் தன்னுடைய முதுநிலை கல்விக்காகவும் உரிய பயிற்சியை முடிக்கவும்  தற்போது கொழும்பு பல்கலைக் கழகமாகப் பிரிக்கப்பட்டுள்ள தாயக கல்வி நிலையத்திற்குத்  1989 ஆம் ஆண்டு  மீண்டும்  இவர் திரும்பினார்.

தொழில் 
1983 ஆம் ஆண்டு சிறந்த குடிமக்களுக்கான தேசிய குடியரசு தலைவர் விருது 1983 ஆம் ஆண்டு காமினி நிர்மலா மெண்டிசுக்கு வழங்கப்பட்டது. 1988 ஆம் ஆண்டு மெண்டிசு கொழும்பு பல்கலைக்கழகத்தின் ஒட்டுண்ணித் துறையில் மலேரியா ஆராய்ச்சிப் பிரிவை நிறுவினார். இப்பிரிவுக்கு தலைமைப் பொறுப்பேற்று 17 ஆண்டுகள் வழிநடத்தினார். 1991 ஆம் ஆண்டு மெண்டிசுக்கு வெப்பமண்டல மருந்து மற்றும் சுகாதாரத்திற்கான இராயல் கழகத்தின் சால்மர் பதக்கம் வழங்கப்பட்டது.  இதேபோல  வெப்பமண்டல மருந்து மற்றும் சுகாதாரத்திற்கான அமெரிக்க சங்கத்தின் பெய்லி கே ஆசுபோர்டு பதக்கமும் இவருக்கு வழங்கப்பட்டது.

1993 ஆம் ஆண்டு மெண்டிசு மற்றும் தையான் விர்து ஆய்வகங்கள் பிளாசுமோடியம் காலினேசியத்தின் புதிய டி.என்.ஏ வரிசையை மலேரியா செல்லுக்குள் செருகும்  புதிய முறையின் வெற்றிகரமான பயன்பாட்டை வெளியிட்டன. 
உலக சுகாதார அமைப்பின் கொள்கை ஆலோசனைக் குழுவில் மெண்டிசு தர்ஒது உறுப்பினராக உள்ளார்.

மேற்கோள்கள் 

‎

வாழும் நபர்கள்
சிங்களவர்
இலங்கைப் பெண் அறிவியலாளர்கள்
ராபின் ரைட்

ராபின் கேய்ல் ரைட் (Robin Gayle Wright) (பிறப்பு ஏப்ரல் 8, 1966) அமெரிக்க நடிகை மற்றும் இயக்குநர் ஆவார். எட்டுமுறை எம்மி விருதுகளுக்கு பரிந்துரைக்கப்பட்டார். ஒரு கோல்டன் குளோப் விருது மற்றும் சாட்டில்லைட் விருதினை வென்றுள்ளார்.

பாரஸ்ட் கம்ப் (1994), அன்பிரேக்கபில் (2000), வொண்டர் வுமன் (2017), ஜஸ்டிஸ் லீக் (2017) மற்றும் வொண்டர் வுமன் 1984 (2020) ஆகியத் திரைப்படங்களில் நடித்துள்ளார்.

மேற்கோள்கள்

வெளியிணைப்புகள்

 
 
 

1966 பிறப்புகள்
வாழும் நபர்கள்
21 ஆம் நூற்றாண்டு ஐக்கிய அமெரிக்க நடிகைகள்
அமெரிக்கத் திரைப்பட நடிகைகள்
அமெரிக்க தொலைக்காட்சி நடிகைகள்
வன புல்வெளி

ஒரு வன புல்வெளி (Forest steppe) என்பது ஒரு மிதமான-காலநிலை சுற்றுச்சூழல் மற்றும் வாழ்விட வகையாகும், இது புல்வெளிகளால் ஆனது, இது வனப்பகுதி அல்லது காடுகளின் பகுதிகளுடன் காணப்படுகிறது.

இருப்பிடங்கள் 
வன புல்வெளி முதன்மையாக வடக்கு யூரேசியா முழுவதும் ஐரோப்பாவின் கிழக்கு தாழ்நிலங்களிலிருந்து வடகிழக்கு ஆசியாவில் கிழக்கு சைபீரியா வரை, வனப்பகுதிகளில் காணப்படுகிறது . இது மிதமான புல்வெளிகள் மற்றும் மிதமான அகல இலை காடுகள் மற்றும் கலப்பு காடுகளின் பயோம்களுக்கு இடையில் இடைநிலை சுற்றுச்சூழல்களை உருவாக்குகிறது. ரஷ்யாவின் பெரும்பகுதி வன புல்வெளி மண்டலத்தைச் சேர்ந்தது, இந்த சூழல் மத்திய ரஷ்யாவிலிருந்து, வோல்கா, யூரல், சைபீரியன் மற்றும் தூர கிழக்கு ரஷ்யா முழுவதும் பரவியுள்ளது .

மேல் வட அமெரிக்காவில் உள்ள வன புல்வெளி சுற்றுச்சூழலின் மற்ற எடுத்துக்காட்டுகள்; ஆஸ்பென் பூங்கா, மத்திய ப்ரைரி மாகாணங்கள், வடகிழக்கு பிரித்தானிய கொலம்பியா மற்றும் வடக்கு டகோட்டா . இது கிரேட் ப்ளைன்ஸ் புல்வெளி மற்றும் புல்வெளி மிதமான புல்வெளிகளிலிருந்து வடக்கில் உள்ள டைகா பயோம் காடுகளுக்கு மாற்றும் சுற்றுச்சூழலாகும்.

மத்திய ஆசியாவில் வன புல்வெளி ஈரானிய பீடபூமியின் மலைகளில், ஈரான், ஆப்கானிஸ்தான் மற்றும் பலூசிஸ்தான் ஆகிய இடங்களில் காணப்படுகிறது.

வன புல்வெளி சுற்றுச்சூழல்கள் 

 கிழக்கு ஐரோப்பிய வன புல்வெளி வடக்கில் மத்திய ஐரோப்பிய மற்றும் சர்மடிக் கலப்பு காடுகளுக்கும் தெற்கே போன்டிக்-காஸ்பியன் புல்வெளிக்கும் இடையில் ஒரு மாற்றத்தை உருவாக்குகிறது. இது மேற்கில் ருமேனியாவிலிருந்து கிழக்கில் யூரல் மலைகள் வரை நீண்டுள்ளது. 
 கஜாக் வன புல்வெளி யூரல்களுக்கு கிழக்கே, மேற்கு சைபீரிய அகலக்கட்டு மற்றும் கலப்பு காடுகளுக்கும் கசாக் புல்வெளிக்கும் இடையில் அமைந்துள்ளது. 
 அல்தாய் மொன்டேன் காடு மற்றும் வன புல்வெளி 
 தெற்கு சைபீரிய மழைக்காடுகளில் காடு-புல்வெளி பகுதிகள் உள்ளன. 
 செலெஞ்ச்-ஓர்கான் வன புல்வெளி 
 ட au ரியன் வன புல்வெளி டிரான்ஸ்-பைக்கால் கூம்பு காடுகளுக்கும் வடக்கே கிழக்கு சைபீரியன் டைகாவிற்கும் தெற்கே மங்கோலியன்-மஞ்சூரியன் புல்வெளிகளுக்கும் இடையில் அமைந்துள்ளது. 
 ஜாக்ரோஸ் மலைகள் காடு புல்வெளி 
 எல்பர்ஸ் ரேஞ்ச் காடு புல்வெளி 
 கோபெட் டாக் வனப்பகுதிகள் மற்றும் வன புல்வெளி 
 குஹ்ருத்-கோஹபனன் மலைகள் காடு புல்வெளி 
 கனடிய ஆஸ்பென் காடுகள் மற்றும் பூங்காக்கள் - வடக்கு டகோட்டா, மினசோட்டா மற்றும் கனடா

குறிப்புகள் 

புல்வெளிகள்
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
இராம காந்த் சுக்லா

இராம காந்த் சுக்லா (Rama Kant Shukla)  இவர் சமசுகிருதம் மற்றும் இந்தி மொழிகளில் இந்திய அறிஞராவார். இலக்கியத் துறைகளில் இவர் ஆற்றிய பங்களிப்பிற்காக, இந்தியாவின் நான்காவது மிக உயர்ந்த குடிமை விருதான பத்மசிறீ விருதை 2013 ஆம் ஆண்டில் இந்திய அரசு இவருக்கு வழங்கியது.

சுயசரிதை 
இராம காந்த் சுக்லா 1940 திசம்பர் 25 ஆம் தேதி இந்திய மாநிலமான உத்தரப் பிரதேசத்தில் உள்ள குர்ஜா நகரில் பிறந்தார். இவரது ஆரம்ப ஆய்வுகள் பாரம்பரிய முறையில் இருந்தன. இவர் தனது பெற்றோர்களான சாகித்யாச்சார்யா பண்டிட். பிரம்மானந்த் சுக்லா மற்றும் திருமதி. பிரியம்வதா சுக்லா  ஆகியோரிடமிருந்து சமசுகிருதத்தைக் கற்றுக்கொண்டார். மேலும் சாகித்யாச்சார்யா மற்றும் சாங்க்ய யோகாச்சார்யா பட்டங்களை பெற்றார். பின்னர், ஆக்ரா பல்கலைக்கழகத்தில் சேர்ந்து தங்கப் பதக்கத்துடன் இந்தி இலக்கியத்தில் முதுகலை தேர்ச்சி பெற்றார். பின்னர் சம்பூர்ணானந்த சமசுகிருத பல்கலைக்கழகத்தில் சமசுகிருதத்தில் முதுகலைப் பட்டம் பெற்றார். 1967 ஆம் ஆண்டில் முனைவர் பட்டம் 'ஜைனாச்சார்யா ரவிசேனா- கிருதா பத்மபுராணம் (சமசுகிருதம்) எவாம் துளசிதாச கிருதா ராமச்சரிதமனசு கா துலானாத்மக் அதயாயன்' என்ற தலைப்பில் இருந்தது.

1962 ஆம் ஆண்டில் மோடி நகரில் உள்ள மூல்தானிமால் மோடி முதுகலை கல்லூரியில் இந்தி விரிவுரையாளராக சேர்ந்து சுக்லா தனது வாழ்க்கையைத் தொடங்கினார். முனைவர் பட்டம் பெற்ற பிறகு, 1967 ஆகத்து 1, அன்று இந்தி ஆசிரிய உறுப்பினராக புதுதில்லி, தில்லி பல்கலைக்கழகத்தின் ராஜதானி கல்லூரி சேர்ந்தார். 1986 ஆம் ஆண்டில், இவர் இந்தி துறையின் வாசகராக நியமிக்கப்பட்டு 2005 இல் ஓய்வு பெறும் வரை அங்கு பணியாற்றினார். உலக சமசுகிருத மாநாடு உட்பட பல கருத்தரங்குகள் மற்றும் மாநாடுகளில்  பங்கேற்றுள்ளார். இந்திய அழகியல் மற்றும் கவிதை மற்றும் சமசுகிருத இலக்கியங்கள் குறித்த அகில இந்திய ஓரியண்டல் மாநாடுகளின் தலைவராக உள்ள இவர், தில்லி, தேவவானி பரிசத் என்ற அமைப்பு சமசுகிருதத்தில் வெளியிடும்  அர்வச்சீனா என்ற  காலாண்டு இதழின் நிறுவனர் மற்றும் தலைமை ஆசிரியராக உள்ளார். மேலும், சமசுகிருத மொழியைக் குறிக்கும் அனைத்திந்திய வானொலியின் சர்வமொழி கவி சம்மேளனத்திலும் பங்கேற்றுள்ளார்.

புத்தகங்கள் 
சுக்லா, சமசுகிருதம் மற்றும் இந்தி மொழிகளில் பல புத்தகங்களை எழுதியுள்ளார். தூர்தர்ஷன் ஒளிபரப்பிய பாட்டி மீ பாரதம் என்ற சமசுகிருத தொலைக்காட்சித் தொடரையும் எழுதி இயக்கியுள்ளார்.

ராட்டிரிய சமசுகிருத சமசுகிருத சன்சுதானத்தில் சாத்திர சூடாமனி வித்வானாக கடமையாற்றிவரும் சுக்லா புதுதில்லியில் வசிக்கிறார்.

குறிப்புகள்

வெளி இணைப்புகள் 
 
 
 

இந்தி எழுத்தாளர்கள்
இலக்கியம் மற்றும் கல்வியில் பத்மசிறீ விருது பெற்றவர்கள்
வாழும் நபர்கள்
1940 பிறப்புகள்
எம்மா புன்சு

எம்மா புன்சு (Emma Bunce) (பிறப்பு: 1975) ஒரு வானியற்பியலாளர் ஆவார். இவர் இலைசெசுட்டர் பல்கலைக்கழகத்தில் கோள் மின்ம இயற்பியல் பேராசிரியராக உள்ளார். இவர் அரசு கழக வில்ப்சன் ஆராய்ச்சித் தகைமை விருதைப் பெற்றுள்ளார். இவர் வியாழன், காரிக் கோள்களின் காந்தக்கோளங்களை ஆய்வு செய்கிறார்.  இவர் ஐரோப்பிய விண்வெளி முகமை சார்ந்த பெப்பிகொலம்போ ஆய்வுத் திட்ட முதன்மை ஆய்வாளர்; மேலும் இவர் வியாழன் கோளின் பனிநிலவுகள் தேட்ட முன்மொழிவின் துணைத் தலைவரும் ஆவார்; அதோடு, காசினி-ஐகன்சு ஆய்வுத் திட்ட இணைஆய்வாளரும் ஆவார்.

இளமையும் கல்வியும் 
புன்சு வர்திங்கில் பிறந்து வளர்ந்தார்.

ஆராய்ச்சியும் வாழ்க்கைப்பணியும்

பொதுமக்கள் பரப்புரை 
இவர் பல மக்கள் அறிவியல் உரைகளை ஆற்றியுள்ளார். She has written for The Conversation.  இவர் 2018 ஆம் ஆண்டின் வாழும் புத்தறிவியலாளர் அரங்கில் உரையாற்றினார்.

விருதுகளும் தகைமைகளும்
 2018 - அரசு வானியல் கழகம், சாப்மன் பதக்கம்
 2011 – வானியல், வானியற்பியலுக்கான பிலிப் இலெவெர்குல்மே பரிசு
 2009 - அரசு வானியல் கழகம், அரோல்டு ஜெப்ரீசு விரிவுரை 
 2005 – ஐரோப்பிய புவி இயற்பியல் ஒன்றியம், புவி அறிவியல் இளந்தகைமை விருது
 2003 – பிரெஞ்சு அறிவியல் கல்விக்கழகம், பிரிக்சு பாரன் நிக்கோலெத் விண்வெளி இயற்பியல் விருது 
 2002 - அரசு வானியல் கழகம்,  பிளாக்வெல் பரிசு.

மேற்கோள்கள் 

பெண் வானியற்பியலாளர்கள்
1975 பிறப்புகள்
பெண் வானியலாளர்கள்
பிரித்தானிய  வானியலாளர்கள்
பிரித்தானிய  வானியற்பியலாளர்கள்
விண்வெளி அறிவியலாளர்கள்
பிரித்தானிய விண்வெளி அறிவியலாளர்கள்
பிரித்தானியப் பெண் அறிவியலாளர்கள்
வாழும் நபர்கள்
கோசலை இராச்சியம்

கோசல நாடு (Kosala Kingdom) அல்லது வெறுமனே கோசலை என்பது திரேதா யுகத்தின் புகழ்பெற்ற அரசனான, இராமரின் இராச்சியம் ஆகும். தற்போது உத்தரபிரதேசத்தின் அயோத்தி மாவட்டத்தில் இருக்கும் அயோத்தி அதன் தலைநகராக இருந்தது.  இராமரின் மகன்களான இலவன் மற்றும் குசன் இந்த இராச்சியத்தின் சில பகுதிகளைப் பெற்றிருந்தனர். அயோத்தி என்ற நகரத்திலிருந்து இலவனும், குசாவதி என்ற நகரத்திலிருந்து குசனும் ஆட்சி செய்தனர். கோசலை மன்னர்களின் காலனி மத்திய பிரதேசத்தில் இருந்தது . இது தெற்கு கோசலம் என்று அழைக்கப்பட்டது. இராமரின் தாய் கோசலை இந்த இராச்சியத்தைச் சேர்ந்தவர். இராமர் தனது செல்வாக்கை தெற்கு கடலில் அமைந்துள்ள இலங்கைத் தீவு இராச்சியம் வரை நீட்டித்திருந்தார். கிட்கிந்தை என்று அழைக்கப்படும் தென் இராச்சிய வனவாசிகளுடன் ( வானரம் ) நட்பு கொண்டிருந்தார். 

இராமரின் சகோதரர் பரதன், காந்தாரதேசத்தை கையகப்படுத்தி அங்கு தக்சசீலம் என்ற நகரத்தை நிறுவினார். பரதனின் தாயார் கைகேயியின் பூர்வீக இராச்சியமான கேகய இராச்சியத்திற்கு அருகில் காந்தாரம் அமைந்துள்ளது. இராமரின் இரண்டாவது சகோதரர் இலட்சுமணன் கங்கை நதிக்கு அருகில் இலட்சுமணபுரம் என்ற நகரத்தை நிறுவினார். இது இப்போது இலக்னோ என்று அழைக்கப்படுகிறது. அவர் வங்க இராச்சியத்தை காலனித்துவப்படுத்தி அங்கு சந்திரகாந்தம் என்ற நகரத்தை நிறுவினார். இராமரின் இளைய சகோதரர் சத்துருக்கன் மது எனின்ற காட்டை அழித்து மதுரா நகரத்தை ஸ்தாபித்தார். பின்னர் இது சூரசேன இராச்சியத்தின் தலைநகராக மாறியது.       

நிசாதா நாட்டு மன்னர் நளனின் நண்பர் ரிதுபர்ணா கோசலையின் ஆட்சியாளராக இருந்தார். துவாபர யுகத்தின் போது கோசலையின் மற்றொரு ஆட்சியாளரான பிரிகத்பாலன்  மகாபாரதப் போரில் பங்கேற்று அர்ச்சுனனின் மகன் அபிமன்யுவால் கொல்லப்பட்டார்.     

1880 ஆம் ஆண்டு விவரிக்கப்பட்ட ஒரு குறிப்பு, வரலாற்றுக்கு முந்தைய அவதத்தில் இராம இராச்சியத்தின் ஐந்து முக்கிய பிரிவுகளில் ஒன்று உத்தர கோசலை; இப்பகுதி பஹ்ரைச், கோண்டா, பஸ்தி மற்றும் கோரக்பூர் உள்ளிட்ட நவீன காக்ரா மாவட்டங்களுடன் தொடர்புடையதாக விவரிக்கப்பட்டது.

மேலும் காண்க 

 மகாஜனபதம்

குறிப்புகள் 

உத்தரப் பிரதேசத்தின் வரலாறு
சாரதா ஆறு

சாரதா ஆறு (Sharda River), இமயத்தில் உள்ள நந்தா தேவி மலையின் கிழக்கு பகுதியில்,  3,600 மீட்டர் உயரத்தில், இந்தியாவின் உத்தராகண்ட் மாநிலத்தின் பிதௌரகட் மாவட்டத்தில் உள்ள  காலாபானி பிரதேத்தில் உற்பத்தி ஆவதால், இதனை காளி ஆறு என்றும் அழைப்பர்.உத்தராகண்ட் பகுதியில் இந்த ஆறு இந்தியா மற்றும் நேபாளத்திற்கு எல்லையாக உள்ளது.  

இந்தியாப் பகுதியில் உற்பத்தியாகும் இந்த ஆறு கிழக்கே நேபாள மாநில எண் 7 வழியாக பாய்ந்து, பின் தென்மேற்காக திரும்பி, மீண்டும்  இந்தியாவின் உத்தராகண்ட் மாநிலத்தில் பாய்கிறது. இதன் வடிநிலப் பகுதி 1,487 சதுர கிலோ மீட்டர் ஆகும். சாரதா ஆறு உத்தராகண்ட் மற்றும் உத்தரப் பிரதேச மாநிலங்கள் வழியாக 350 கிலோ மீட்டர் தொலைவு பாய்ந்து    இறுதியாக கங்கை ஆற்றின் துணை ஆறான காக்ரா ஆற்றில் கலக்கிறது.                                                                               உத்தராகண்ட் மாநிலத்தில் இந்த ஆறு பாய்கையில் இதற்கு காளி ஆறு என்றும், தராய் பகுதியில் பாய்கையில் இதற்கு சாரதா ஆறு என்றும் அழைக்கப்படுகிறது.

உத்தராகண்ட் மாநிலத்தில் சாரதா ஆற்றின் குறுக்கே பல நீர்த்தேக்கங்கள் அமைக்கப்பட்டு, மின்சார உற்பத்திக்கு பல புனல் மின் திட்டங்கள் செயல்படுகிறது. 

சாரதா ஆறு உற்பத்தியாகுமிடம் குறித்து இந்திய-நேபாள நாடுகளிடையே கருத்து வேற்றுமைகள் உள்ளது.

மேற்கோள்கள்

வெளி இணைப்புகள்
 Kali River

உத்தராகண்டத்திலுள்ள ஆறுகள்
நேபாள ஆறுகள்
பிதௌரகட் மாவட்டம்
நடுவண் உப்பு மற்றும் கடல்சார் வேதியியல் ஆராய்ச்சி நிறுவனம்

நடுவண் உப்பு மற்றும் கடல்சார் வேதிகள் ஆராய்ச்சி நிறுவனம் (முன்னர் நடுவண் உப்பு ஆராய்ச்சி நிறுவனம்) அறிவியல் மற்றும் தொழில்துறை ஆராய்ச்சி மன்றத்தின்(சிஎஸ்ஐஆர்) உறுப்பு ஆய்வகம் ஆகும் . இந்நிறுவனம் நாட்டின் முன்னாள் முதன்மை அமைச்சரனா ஜவஹர் லால் நேரு அவர்கள் 10 ஏப்ரல் 1954 அன்று குஜராத்தில் பாவ்நகரில் துவங்கி வைக்கப்பட்டது.

தற்போது அறி. கண்ணன் சீனிவாசன் இந்நிறுவனத்தின் இயக்குனராக உள்ளார். இந்நிறுவனத்தின் ஒரு பகுதி கிளை ஆய்வகம், தமிழகத்தின் இராமநாதபுரத்தில் உள்ள மண்டபம் எனும் இடத்தில் கடற்பாசிகளை கொண்டு ஆராய்ச்சி செய்ய அமைக்கப்பட்டுள்ளது.

உருவாக்கப்பட்ட தொழில்நுட்பம் 

 செடியின வழி உருவகித்த ஊட்டச்சத்து மிகு உப்பு 
 உள்ளக உப்புநீக்கும் மின்னாற்பகுப்பு அமைப்பு 
 சிறப்பு அயோடினாக்கம்  
 "கிளின் ரைட்" எழுதவுதவும் சுண்ணாம்பு 
 செடியின வழி உருவகித்த சொடியம் குறைந்த உப்பு 
 நெகிழி துணுக்கு மின்முனைகள்

ஆராய்ச்சி செயல்பாடு 

 நேரயனிகள்/எதிரயனிகள் போன்றவற்றை தேர்ந்தெடுத்து அடையாளம் காணும் மூலக்கூறு உணரிகள் 
 பகுப்பு (அனலைட்ஸ்) மற்றும் நடுநிலை (நியூட்றல்) மூலக்கூறுகளை மெய் கட்டுபாடுகளில் கண்டறிதல் 
 உலோக ஆழ்மூலக்கூற் அணைமங்களை கொண்டு ஒளி-தூண்டும் ஆற்றல்/மின்னணு பரிமாற்றும் முறைகளை ஆய்தல் 
 நானோப்படிக சாய உணர்த்திறன் கொண்ட கதிரவ அணுகள் 
 திறங்கொண்ட பொருட்கள் 
 பசுமை வேதியியல் 
 பன்படி (பாலிமெர்) வேதியியல் மற்றும் தனிசிறந்த மருந்து கொண்டு சேர்த்தல் அமைப்பு 
 மருந்து உயிரித்தொழில்நுட்பம் மற்றும் இயற்கை விளைப்பொருட்கள்  
 உயர்மதிப்பு உலோக அயனிகளை இயற்கை மூலங்களிலிருந்து மீட்டெடுத்தல் 
 படிமக பொறியியல் 
 கணிமை ஆய்வு 
 மின்வேதியல்/வேதியல் மதிப்பு கூட்டு முறைகள் 
 பாலியெத்திலின் சார்ந்த இடை பன்படி படலங்கள் மற்றும் மினூடுபகுப்பு (எலெக்றோ-டையாலிஸிஸ்) போன்றவற்றை வளர்த்தல்

மேற்கோள்கள் 

உணவுத் தொழில்துறை
அறிவியல் மற்றும் தொழிலக ஆய்வு மன்றம் (இந்தியா)
பிரதம மந்திரி ஜீவன் ஜோதி பீமா ஆயுள் காப்பீட்டுத் திட்டம்

பிரதம மந்திரி ஜீவன் ஜோதி பீமா ஆயுள் காப்பீட்டுட் திட்டம் (PMJJBY)  இந்திய அரசு உறுதுணையாக இருக்கும் ஆயுள் காப்பீட்டுத் திட்டம் ஆகும். இத்திட்டம் முதன்முதலில் 2015-ஆம் ஆண்டுக்கான இந்திய அரசின் பட்ஜெட் உரையின் போது அப்போதைய நிதி அமைச்சர் அருண் ஜெட்லியால் பிப்ரவரி 2015-இல் அறிவிக்கப்பட்டது. பின்னர் பிரதமர் நரேந்திர மோதியால் 9 மே அன்று கொல்கத்தாவில் முறைப்படி துவக்கிவைக்கப் பட்டது.  மே 2015 வரை இந்தியாவின் மொத்த மக்கள்தொகையில் 20% மட்டுமே ஏதோ ஒரு வகையான காப்பீட்டைக் கொண்டிருந்தனர். இத்திட்டம் அந்த சதவிகிதத்தை அதிகரிக்கும் பொருட்டு துவக்கப்பட்டது.

பிரதம மந்திரி ஜீவன் ஜோதி பீமா ஆயுள் காப்பீட்டுட் திட்டம் - இல் வங்கிக் கணக்கு வைத்துள்ள, 18 முதல் 50 வரை நிரம்பியுள்ளவர்கள் சேரலாம். இதற்கு வருடாந்திர சந்தா ரூ.330. இந்தக் கட்டணத்திற்கு ஜி.எஸ்.டி. வரி செலுத்துவதில் இருந்து விலக்கு அளிக்கப் படுகிறது. இந்தச் சந்தாக் கட்டணம் சந்தாதாரரின் வங்கிக் கணக்கில் இருந்து தானாகவே முன்கொடுத்த ஒப்புகையின் மூலம் எடுத்துக் கொள்ளப்படும். எந்த ஒரு காரணத்தினாலும் சந்தாதாரர் இறக்க நேரிட்டால் அவரது வாரிசு (Nominee) க்கு ரூ. 2 லட்சம் காப்பீட்டுத் தொகை வழங்கப்படும்.

இத்திட்டம் பிரதமரின் ஜன் தன் திட்டதுடன் இணைக்கப்படும். ஆரம்பத்தில் பெரும்பாலான ஜன் தன் வங்கிக் கணக்குகள் பணம் எதுவும் கணக்கில் வரவு வைக்கப்படாத கணக்குகளாக இருந்தன. இத்தகைய திட்டங்களை இணைப்பதன் மூலம் பூச்சியம் நிதி உள்ள கணக்குகளைக் குறைக்க அரசு இலக்கு வைத்துள்ளது.

வங்கிக் கணக்குள்ள எவரும் இணைய வங்கிச் சேவையின் மூலம் அல்லது வங்கிக் கிளைக்கு நேரில் சென்று ஒரு படிவத்தை நிரப்புவதன் மூலம் வருடத்தின் எந்த காலத்திலும் இத்திட்டத்தில் சேரலாம்.

விளைவுகள் அல்லது பலன்கள்
31 மார்ச் 2018 வரை, 5.92 கோடி பேர் இத்திட்டத்தில் இணைந்துள்ளனர். 1,35, 212 கோரிக்கைகளின் மூலம் ரூ. 2, 702.24 கோடி ரூபாய் காப்பீட்டுத் தொகையாக பயணாளிகளுக்கு வழங்கப்பட்டுள்ளது.

புள்ளிவிவரம் 

 இதுவரை உரிமைகோரல்களுக்கு வழங்கப்பட்ட கூட்டுத்தொகை: ரூ. 13,290.40 கோடி (ஏப்ரல் 26, 2023 நிலவரப்படி)

குறை விமர்சனங்கள்
வங்கிகள் இத்திட்டத்தின் மூலம் மிகக் குறைவான வரவே கிடைக்கும் எனப் புகார் தெரிவித்துள்ளன. சில வங்கியாளர்கள் இந்தக் குறைவான வரவு, அனைத்து வங்கிச் சேவைகளையும் அளிக்கப் போதுமானது அல்ல எனத் தெரிவித்துள்ளனர். இது ஒரு குழு சார்ந்த காப்பீட்டுத் திட்டம் என்பதால் ஒரு குறிப்பிட்ட ஆண்டில் காப்பீட்டு நிதி கோரி அதிக விண்ணப்பங்கள் வந்தால் எப்படிக் கையாள்வது என்று வங்கிகளுக்கு உத்தரவுகள் வழங்கப்படவில்லை.  இத்திட்டதில் சேர மருத்துவப் பரிசோதனையோ ஏற்கனவே இருக்கும் நோய்கள் பற்றிய மருத்துவச் சான்றோ சமர்பிக்கத் தேவை இல்லாதிருப்பதை காப்பீட்டு நிறுவனங்கள் குறையாகச் சுட்டிக்காட்டியுள்ளன.

மேலும் பார்க்க
 ஜன் தன் திட்டம்,  நிதிச்சேவைகளை பரவலாக்கும் திட்டம்
 பிரதம மந்திரி சுரக்‌ஷா பீமா விபத்துக் காப்பீட்டுத் திட்டம், தொடர்புடைய விபத்துக் காப்பீட்டுத் திட்டம்
 அடல் ஓய்வூதியத் திட்டம், தொடர்புடைய ஓய்வூதியத் திட்டம்
 பிரதம மந்திரி முத்ரா திட்டம்
 வைப்பு காப்பீடு மற்றும் கடன் உத்தரவாதக் கழகம்

உசாத்துணை

இந்திய அரசுத் திட்டங்கள்
இந்தியாவில் வங்கியியல்
மோதி ஆட்சியின் திட்டங்கள்
இந்தியாவில் சமூகப் பாதுகாப்பு
இந்தியாவில் காப்பீடு
கே. எஸ். மஸ்தான்

கே. எஸ். மஸ்தான் (K. S. Masthan) என்ற இயற்பெயர் கொண்ட இவர், செஞ்சி கே. எஸ். மஸ்தான் என்ற பரவலாக அறியப்படும் தமிழக அரசியல்வாதியும், தமிழக அமைச்சரும் ஆவார். இவர் 2016 ஆம் ஆண்டு நடைபெற்ற தமிழ்நாடு சட்டமன்றத் தேர்தலில் விழுப்புரம் மாவட்டத்தின், செஞ்சி சட்டமன்றத் தொகுதியில் தி.மு.க கட்சி சார்பில் போட்டியிட்டு சட்டமன்றத்துக்குத் தேர்ந்தெடுக்கப்பட்டார். 2021 தமிழ்நாடு சட்டமன்றத் தேர்தலில் செஞ்சி சட்டமன்றத் தொகுதியில் சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று திராவிட முன்னேற்றக் கழகத் தலைவர் மு. க. ஸ்டாலின் அவர்கள் தமிழக முதல்வராக பதவி ஏற்றுள்ள அமைச்சரவையில் தமிழக சிறுபான்மையினர் நலன் மற்றும் வெளிநாடு வாழ் தமிழர் நலத்துறை அமைச்சராக பதவியேற்றிருக்கிறார். இந்த அமைச்சுவின் கீழ், சிறுபான்மையினர் நலன், வெளிநாடு வாழ் தமிழர் நலன், அகதிகள், வெளியேற்றப்பட்டவர்கள், வக்ஃபு வாரியம் போன்றவை ஆளுமையாகிறது.  திராவிட முன்னேற்றக் கழகத்தின் விழுப்புரம் வடக்கு மாவட்ட செயலாளராகவும் உள்ளார்.

வாழ்க்கை 
31 மே 1955-ஆம் ஆண்டு, தமிழ்நாட்டிலுள்ள விழுப்புரம் மாவட்டத்தின் செஞ்சி என்ற தமிழக நகரில், இவரது தந்தையான காஜா பாஷா என்பவருக்கும், தாயான ஜூலேகா பீ என்பவருக்கும் மகனாகப் பிறந்தார். இவர், செஞ்சி அரசு மேல்நிலைப்பள்ளியில், 1972 ஆம் ஆண்டு 8 ஆம் வகுப்பு வரை கல்வி பயின்றார்.  1985 ஆம் ஆண்டு மார்ச்சு மாதம் 3 ஆம் நாள்,  சைத்தானி பீ மஸ்தான்  என்பவரை மனைவியாக ஏற்றார், இவர்கள் இருவரும் திருமணம் வாழ்வினில், மூன்று மகள்கள். ஒரு மகனையும் பெற்று வாழ்கின்றனர்.

சட்டமன்ற உறுப்பினர்

கட்சி பொறுப்புகள்  
 1976-ல் அரசியல் பயணம் துவக்கம்.
 1978-ல் செஞ்சி பேரூர் கழக செயலாளர்.
 1980-ல் பொதுக்குழு உறுப்பினர்.
 1992-ல் ஒருங்கிணைந்த விழுப்புரம் மாவட்ட பொறுப்புக் குழு உறுப்பினர்.
 1996-ல் மாநில செயற்குழு உறுப்பினர்
 1999-ல் ஒருங்கிணைந்த விழுப்புரம் மாவட்ட அவைத்தலைவர்.
 2014 ஆம் ஆண்டு முதல் விழுப்புரம் வடக்கு மாவட்ட திமுக கட்சியின் செயலாளர்.

அரசு பதவிகள் 
 1986-முதல் 2016 வரை 5 முறை செஞ்சி பேரூராட்சி தலைவர்.
 1989-ல் செஞ்சி பால் உற்பத்தியாளர்கள் கூட்டுறவு சங்கத் தலைவர்.
 1996 ல் கடலூர் - விழுப்புரம் மாவட்ட பால்வள பெருந்தலைவர்.
 1996-ல் செஞ்சி விவசாய கூட்டுறவு வங்கி தலைவர்.
 2016 முதல் 2021 வரை செஞ்சி தொகுதி சட்டமன்ற உறுப்பினர்.
 2021 ஆம் ஆண்டு நடைபெற்ற சட்டமன்ற தேர்தலில் செஞ்சி தொகுதி சட்டமன்ற உறுப்பினராகத் தேர்ந்தெடுக்கப் பட்டுள்ளார். மேலும் திராவிட முன்னேற்றக் கழகத் தலைவர் மு. க. ஸ்டாலின் அவர்கள் முதல்வராக பதவி ஏற்றுள்ள அமைச்சரவையில்,  செஞ்சி கே எஸ்.மஸ்தான் திமுக வின் தமிழ்நாட்டு சட்டமன்ற உறுப்பினராகவும், சிறுபான்மையினர் நலன் மற்றும் வெளிநாடு வாழ் தமிழர் நலத்துறை அமைச்சராக உள்ளார்.

வெளி இணைப்புகள் 
 Gingee K. S. Masthan Facebook page
Gingee K. S. Masthan Twitter page
Gingee K. S. Masthan Instagram page

மேற்கோள்கள் 

திராவிட முன்னேற்றக் கழக அரசியல்வாதிகள்
15 ஆவது தமிழ்நாடு சட்டமன்ற உறுப்பினர்கள்
இந்திய முஸ்லிம்கள்
தமிழ்நாடு சட்டமன்ற உறுப்பினர்கள்
16 ஆவது தமிழ்நாடு சட்டமன்ற உறுப்பினர்கள்
தமிழக முன்னாள் அமைச்சர்கள்
சுகுமார் (இயக்குநர்)

சுகுமார் பண்ட்ரெட்டி, (பிறப்பு: 11 சனவரி 1970) ஆந்திர மாநில மட்லபாடில் பிறந்த ஓர் இந்தியத் திரைப்பட இயக்குநரும், தயாரிப்பாளரும், திரைக்கதை ஆசிரியரும் ஆவார். இவர் தெலுங்கு திரையுலகில் முதன்மையாக பணியாற்றி வருகிறார்.

திரையுலகிற்கு வரும் முன் காகிநாடாவில் கல்லூரி பேராசிரியராக 6 ஆண்டுகளாக பணியாற்றி வந்தார்.

2004 ஆம் ஆண்டு, ஆர்யா என்று தனது முதல் திரைப்படத்தை இயக்கினார். முதல் திரைப்படம் பெரும் வெற்றி பெற்று, பல விருதுகளையும் பெற்றது.

திரைப்படவியல் 
 ஜகதம் (2007)
 ஆர்யா (2009)
 100% (2011), 
 நேனொக்கடினே (2014) 
 நானக்கு பிரேமதோ (2016)
 ரங்கஸ்தலம் (2018)

மேற்கோள்கள் 

1970 பிறப்புகள்
வாழும் நபர்கள்
தென்னிந்திய பிலிம்பேர் விருதுகளை வென்றவர்கள்
தெலுங்குத் திரைப்பட இயக்குநர்கள்
பெர்த்தியரைட்டு

பெர்த்தியரைட்டு (Berthierite)  என்பது FeSb2S4. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இரும்பு மற்றும் ஆண்டிமனி தனிமங்களின் சல்பைடு கனிமம் என்று இது வகைப்படுத்தப்படுகிறது. பன்னிற ஒளிர்வு மங்கிய உலோகப் பளபளப்பும் எஃகுச் சாம்பல் நிறமும் கொண்ட கனிமமாக இது காணப்படுகிறது.  இத்தகைய தோற்றத்தைக் கொண்டு சிலசமயங்களில் இதை தவறுதலாக சிடிப்னைட்டு கனிமம் என்று கருதப்பட்டுவிடுவதுண்டு. 
1827 ஆம் ஆண்டு பிரான்சு நாட்டு வேதியியலாளர் பியர் பெர்த்தியர் கண்டுபிடித்த காரணத்தால் இக்கனிமத்திற்கு பெர்த்தியரைட்டு எனப் பெயர் சூட்டப்பட்டது. 

பன்னாட்டு கனிமவியல் சங்கம் பெர்த்தியரைட்டு கனிமத்தை Btr என்ற குறியீட்டால் அடையாளப்படுத்துகிறது.

மேற்கோள்கள் 

Mineral galleries
Mindat
Webmineral

சல்பைடு கனிமங்கள்
நேர்ச்சாய்சதுரக் கனிமங்கள்
ஆண்டிமனி கனிமங்கள்
இரும்பு(II) கனிமங்கள்
கால்சிபோரைட்டு

கால்சிபோரைட்டு (Calciborite)  என்பது  CaB2O4 என்ற மூலக்கூற்று வாய்ப்பாட்டால்  விவரிக்கப்படும் ஒரு கனிமமாகும்.  

அரிய வகை கால்சியம் போரேட்டுக் கனிமமான இது 1955 ஆம் ஆண்டு உருசியாவில் யூரல் மலைப் பகுதியிலிலுள்ள செப்பு-போரான் படிவுகளில் முதன் முதலில் கண்டறியப்பட்டது.  குவார்ட்சு  தையோரைட்டு வகைப் பாறைகளில் ஊடுருவலாக சுண்ணப் பாறைகளுக்கு அருகில் ஒரு சுகார்ன் வகை கடினப்பாறையாக இது தோன்றுகிறது. மற்றொரு அரிய கால்சியம் போரேட்டுக் கனிமமான சிபிர்சுகைட்டு , கால்சைட்டு, டோலமைட்டு, கார்னட்டு, மாக்னடைட்டு மற்றும் பைராக்சீன்  போன்ற கனிமங்களுடன் பெரும்பாலும் சேர்ந்து காணப்படுகிறது. சப்பானின் பியுகா சுரங்கத்திலும் கால்சிபோரைட்டு கிடைப்பதாக கூறப்படுகிறது. 

பன்னாட்டு கனிமவியல் சங்கம் கால்சிபோரைட்டு கனிமத்தை Cbo என்ற குறியீட்டால் கோல்மனைட்டு கனிமத்தை அடையாளப்படுத்துகிறது.

மேற்கோள்கள் 

கால்சியம் கனிமங்கள்
இனோபோரேட்டுகள்
நேர்ச்சாய்சதுரக் கனிமங்கள்
உருசியாவின் நிலவியல்